Buk Song
DEVIT I RAITIM DISPELA SONG.
1BIKPELA, long Yu mi litimapim laip bilong mi,
2God bilong mi, mi save trastim Yu.
Plis, Yu no ken i larim mi na mi kisim sem,
na Yu no ken i larim ol birua i winim mi na amamas.
3Tru tumas, manmeri i trastim Yu ol i no inap sem, nogat,
tasol ol manmeri i bikhet long Yu ol bai sem nogut tru.
4BIKPELA, lainim mi long olgeta samting bilong Yu,
skulim mi long rot bilong Yu.
5Lidim mi na tisim mi long trupela tok bilong Yu,
long wanem, Yu God bilong sevim mi,
na long han bilong Yu mi putim laip bilong mi.
6BIKPELA, plis holim tingting long ol bikpela marimari na feitful lavim bilong Yu,
long wanem, marimari na feitful lavim bilong Yu i stap long bipo tru na i kam i kam olsem.
7Plis, Yu no ken i holim tingting long ol sin bilong mi taim mi stap yangpela man na long ol pasin nogut bilong mi.
BIKPELA, plis bihainim feitful lavim bilong Yu na Yu tingim mi,
bilong Yu kisim oana i pas long gutpela bilong Yu.
8BIKPELA Em i gutpela na stretpela,
long dispela as Em i save skulim mipela sinmanmeri long rot bilong Em.
9Em i lidim manmeri i daunim ol yet long pasin i stretpela,
na Em i tisim ol long rot bilong Em.
10Olgeta samting BIKPELA i mekim Em i mekim long feitful lavim bilong Em
long manmeri i bihainim tok bilong kontrak bilong Em.
11BIKPELA, sin bilong mi i bikpela tru, plis fogivim sin bilong mi,
bilong Yu kisim oana i pas long nem bilong Yu.
12Na man i pret long BIKPELA em i olsem wanem?
BIKPELA bai skulim dispela man long rot em i ken i bihainim.
13Laip bilong em bai i stap gutpela tru,
na ol pikinini bilong em bai sindaun gutpela long graun.
14BIKPELA i mekim tok bilong Em klia long manmeri i pret long Em,
na Em i soim ol samting bilong kontrak bilong Em long ol.
15Olgeta taim ai bilong mi i lukluk i go long BIKPELA,
long wanem, Em bai sevim mi long umben bilong ol birua.
16BIKPELA, plis tanim pes bilong Yu i kam long mi na mekim grasia long mi,
long wanem, mi stap wanpis na mi kisim bikpela hevi.
17Ol hevi long bel bilong mi i kamap planti tumas;
plis friim mi long ol hevi bilong mi.
18Lukim ol hevi na ol trabel i holimpas mi,
na fogivim mi long ol sin bilong mi.
19Lukim, ol birua bilong mi i kamap planti moa
na hetim bilong ol i bikpela tumas bilong bagarapim mi.
20Plis lukautim laip bilong mi, na sevim mi!
Mi trastim Yu bilong lukautim mi,
plis, Yu no ken i larim mi na mi kisim sem.
21Mi laik trupela pasin na stretpela tingting i raunim mi,
long wanem, hop bilong mi i stap long Yu.
22God, plis sevim Israel,
sevim ol long ol trabel na hevi bilong ol!
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn